
Παράλληλες διαδρομές 
διαφορετιχές ταχύτητες 

Ἡ γένεση του ελληνικού 

χαι τουρκικού εθνικισμού στην Κύπρο 


ΣΤΕΦΑΝΟΣ ΤΙ. ΠΑΠΑΓΕΩΡΓΙΟΥ 


ΜΕ ΤΗΝ ΚΑΤΑΛΗΨΗ της οχυρής πόλης της Λευκωσίας, το 1571. έκλεισε µία μακρά περίοδος 
φραγκικής και ενετικής κατοχής και η Κύπρος πέρασε κάτω από οθωμανική κυριαρχία. Η εξέτα- 
ση των νέων κοινωνικών και πολιτικών σχέσεων που επέβαλαν οι νέοι κυρίαρχοι στο νησί εξοβε- 
λίζοντας τις προὐπάρχουσες, φεουδαλικού τύπου δοµές, αποτελεί προὐπόθεση για την κατανόη- 
ση της εμφάνισης και της ανάπτυξης των εθνικιστικών ιδεών στην Κύπρο. Οι Οθωμανοί είχαν 
εντάξει τους υπηκόους της Αυτοκρατορίας σε αυτοδιοικούµενες θρησκευτικές κοινότητες 
[Μ{Η[εί], υπό την καθοδήγηση της εκκλησιαστικής ιεραρχίας. Το συγκεκριµένο σύστηµα επέτρεπε 
ένα σχετικά υψηλό βαθµό θρησκευτικής και πολιτισμικής ελευθερίας και παράλληλα ανεχόταν 
την παρουσία και τη διάκριση των εθνοτήτων. Η σύμβαση αυτή ολοκληρωνόταν µε την εχ µέρους 
των υπηκόων υποχρεωτική ενσωµάτωσήτους σε ένα κοινό πολιτικό, διοικητικό και δηµοσιονοµι- 
πό σύστηµα, δηλαδή µε την εκ μέρους των υπηκόων αποδοχή της «Οθωμανοποίησής» τους!. 

Το πρωταρχικό στοιχείο συνοχής, αλλά και διάκρισης, των ΜΙΠεί’; ήταν το Θρήσκευμα, ενώ το 
εθνικό στοιχείο περιοριζόταν σε δευτερεύοντα ρόλο µε ασήμαντη επιρροή, και υιοθετήθηκε από 
το οθωμανικό κράτος για την επίτευξη µιας κοινοτικής [(οπιημιπα[] συνοχής χαι της εύρυθµης 
διοικητικής λειτουργίας. 

Αυτό το γενικό πλαίσιο κοινωνικής και διοικητικής πολιτικής και πρακτικής επιβλήθηκε και 
στην Κύπρο ταυτόχρονα µετην εµμπέδωσητης οθωμανικής κυριαρχίας. Το νησίπου στη διάρκεια 
της μακράς του ιστορίας εποικίστηκε από πολυάριθµες εθνικές, φυλετικές και θρησκευτικές 
οµάδες, διαιρέθηκε σε δύο ΜΙ]οί:το μουσουλμανικό καιτο χριστιανικό/ορθόδοξο [ζξι ΜΙΙοι 3. 
Ἡ παραδοσιακά δομημένη οθωμανική κυπριακή κοινωνία είχε τις βάσεις της στην οικογένεια 
και το χωριό. Έξω από τα όρια αυτά τα σηµεία ταυτότητας και συγγένειας γίνονταν αντιληπτά 
αποκλειστικά µε θρησκευτικούς όρους΄. Αυτό διαπιστώνεται εύκολα στα χείµενατης εποχής αλ- 
λά και στις πολυάριθµες επίσηµες και ανεπίσηµες απογραφές της περιόδου που διέκριναν τον 
πληθυσμό από το θρήσκευμα δίχως την παραμικρή μνεία εθνικών όρων διαίρεσης». Οι δύο κοι- 
νότητες στην πορείατης µακράςτους συνύπαρξης διέτρεξαν στάδια ειρήνης και συγκρούσεωνό: 
αυτές, όµως, ουδέποτε είχαν ως στόχο την ανατροπή του οθωμανικού πλαισίου νομιμότητας ή 
την αμφισβήτησήτου, µετην πρόσληψη εθνικών χαρακτηριστικών, αλλάτην επανένταξήτους σε 
αυτό µε καλύτερους όρους. 

Ἡ απουσία ταξικής οµοιογένειας στο εσωτερικό των κοινοτήτων χαι η ανεξαρτήτως θρησκεύ- 
µατος πολιτική διαίρεση του πληθυσμού δημιούργησαν προστριβές, διαφορές και εντάσεις που 
αντανακλούσαν περισσότερο στην τάξη παρά στο θρήσκευµα;. Η περίπου ισοδύναμη, αναλογι- 
κά, παρουσία μουσουλμάνων και χριστιανών στο συντριπτικά πλειοψηφούν αγροτικό στρώμα 
αλλά και τις ανώτερες κοινωνικές κατηγορίες [διοικητικά στελέχη, ενοικιαστές φόρων, 
γαιοκτήμονες] είχε ως συνέπεια την προτεραιότητα στην υποστήριξη ή διεκδίκηση κοινών ταξι- 
κών συμφερόντων που αποτέλεσαν την χύρια αιτία των περισσότερων συγκρούσεων κι εξεγέρ- 
σεων που έλαβαν χώρα στο νησί κατά τη συγκεκριμένη περίοδοξ. 

Το σύστηµα των ΜΙΠειής λειτούργησε δίχως ιδιαίτερα προβλήµατα µέχριτα τέλη του 18ου αιώνα, 
όταν οι θρησκευτικές διαφορές των λαών της Αυτοκρατορίας άρχισαν να προσλαμβάνουν εθνι- 

κό χαρακτήρα και δυναμική και να χρησιμοποιούνται για την υποστήριξη και προώθηση κινη- 
µάτων µε ανάλογο προσανατολισμό. Μέλη της ελληνόφωνης Ελίττου ορθόδοξου ΜΙΠείτου οθῶ- 
μανικού κράτους, αφού εκμεταλλεύτηκαν µε υποδειγµατικό τρόπο τις κοινωνικές, οικονομικές 
και πολιτισμικές αλλαγές που έλαβαν χώρα στη διάρκεια της αµέσως προηγούµενης περιόδου, 
απόκτησαν σηµαντική οικονομική επιφάνεια δια της οποίας κατέστησαν το ισχυρότερο κομμάτι 
της οθωμανικής εµποροµεσιτικής τάξης. Ἡ επιφανής αυτή κοινωνική κατηγορία, αν και 
οικονομικά εύρωώστη, στερείτο ανάλογης πολιτικής ισχύος και περιθωρίων’. Πρόβαλε, λοιπόν, 
τις γλωσσικές, θρησκευτικές και πολιτισμικές ιδιαιτερότητες των ομοδόξων της µε στόχο τη δη- 
µιουργία και ανάπτυξη όρων εθνικού κινήματος χαι περαιτέρω τη συγκρότηση εθνικού 
κράτους!θ, Προς την κατεύθυνση αυτή βασικό ρόλο στην προβολή της ελληνικής εθνικής 
ιδεολογίας διαδραμάτισε το πνευματικό κίνημα του «Νεοελληνικού 4ιαφωτισμού»]]. 

Ἡ εθνική επανάσταση των Ἑλλήνων, το 1521, ιδεολογικό τέχνοτου, εν πολλοίς, βασισµένου στο 
ευρωπαϊκό αρχέτυπο εθνικισμού των «Πανελλήνων», πέτυχε τελικά την απελευθέρωση μικρού 
µόνο μέρους των εδαφών του ιστορικού ελληνικού χώρου. Τις εκκρεμότητες, λοιπόν, που άφησε 
η «Ημιτελής Επανάσταση» ανέλαβε να τακτοποιήσει ο ελληνικός εθνικισμός, έχοντας τη συν- 
δροµή µιας πανίσχυρης και θελητικής ιδεολογίας, δίχως σαφή εδαφικά όρια, τῆς «Μεγάλης Ιδέ- 
ας»,της ανασυγκρότησης δηλαδή µιας νέας Βυζαντινής [Ξ- ελληνοχριστιανικής] Αυτοκρατορίας 
από την Ανατολία µέχριτην Κέρκυρα και από την Κύπρο έως τα βόρεια σύνορα της γεωγραφι- 
κής Μακεδονίας!2. 

Στην Κύπρο η ελληνική εθνική ιδέα έκανε για πρώτη φορά αισθητή την παρουσία της, σε χα- 
μηλούς τόνους, διαπερνώντας τη θωράκιση του συστήµατος των ΜΙΠΕΙ’Σ, το 1821, όταν ο χριστια- 
νικός πληθυσμός του νησιού επιχείρησε να συνδράµειτην εθνική επανάσταση των ομογενώντου 
στις ηπειρωτικές ελληνικές επαρχίες. Η ταχεία χαι βίαιη καταστολή της επαναστατικής κίνησης 
στην Κύπρο, πριν καν εκδηλωθεί, και το κλίμα τρομοκρατίας που ακολούθησε!ὰ, δεν μπόρεσαν 
να κλείσουν το πρώτο ρήγμα. Επιπλέον, η παρουσία του μικρού ελληνικού κράτους στις νότιες 
υπώρειες της Βαλκανικής, από το 182δ., διευκόλυνε τη δημιουργία ενός προγεφυρώματος για τη 
διάχυση των ελληνικών εθνικιστικών ιδεών!. 

Πώς διαγράφονταν, λοιπόν, οι προοπτικέςτου νησιού στα τέλη του 19ου αιώνα, αν δεν περνούσε 
κάτω από αγγλική κυριαρχία χαι µε δεδοµένα τα περιθώρια της «μεγαλοϊδεατικής» εξωτερικής 
πολιτικήςτου αδύναµου ελληνικού χράτους, στις προοπτικές της οποίας η Κύπρος δεν αποτελού- 
σε προτεραιότητα; Το πιθανότερο είναι ότι θα εξακολουθούσε, τουλάχιστον µέχριτις αρχές της 
δεύτερης δεκαετίας του 20ού αιώνα να αποτελεί οθωμανικό έδαφος. Και περαιτέρω, αν µε την 
εξόρμηση των «Βαλκανικών Πολέμων» και τη μικρασιατική εκστρατεία, η Κύπρος εντασσόταν 
στους άμεσους ελληνικούς εθνικιστικούς στόχους, θα συμμετείχε στην ίδια οδυνηρή περιπέτεια 
µεττις ίδιες ή και βαρύτερες συνέπειες: τη βίαια απομάκρυνση των ελληνικής συνείδησης κατοί- 
χων του νησιού, όσων θα διασώζονταν, και τη µεταφοράτους -όπως συνέβη µε τοὺς πληθυσμούς 
της Μικράς Ασίας καιτου Πόντου-- σε περιοχές του ελληνικού κράτους. Με αποτέλεσµα να είχε 
ενταχθεί και η Κύπρος απότις αρχές του αιώνα στην κατηγορία των «χαμένων πατρίδων». 

Αντ’ αυτού προέκυψε η «4γγλοκρατία» Και δι’ αυτής η Κύπρος ουσιαστικά αποσπάσθηκε από 
την εξουσία µίας δεσποτικής. αναχρονιστικής αυτοκρατορίας και εντάχθηκε στη διοικητική 
ομπρέλα της Βρετανικής Αυτοκρατορίας, του πλέον σύγχρονου, φιλελεύθερου, πλούσιου και 
ισχυρού κράτους της εποχής. Οι προσδοκίες, λοιπόν, και οι προσανατολισµοί των Ἑλληνοκυ- 
πρίων για προσάρτηση του νησιού µε το εθνικό τους κέντρο, κατέστησαν το κυρίαρχο πολιτικό 
ζήτημα σε όλη την αποικιακή περίοδο!»5. 

Οι νέοι κυρίαρχοι εκτοπίζοντας την έως τότε οθωμανική νομιμότητα διευκόλυναν ακόµη περισ- 
σότερο τις αντικειμενικές συνθήκες ανάπτυξης των ελληνικών εθνικιστικών ιδεών. Ο Εθνικός 
διαχωρισμός που προκρίθηκε σε όλες τις πτυχές της δηµόσιας χαι ιδιωτικής ζωής είχε ως συνέ- 
πειατη σταδιακή κατάρρευση των θρησκευτικών κοινοτήτων καιτην παράλληλη ανάδειξη όλων 
εκείνων των στοιχείων που υπονόµευσαν την παραδοσιακή κοινοτική συνοχή. Με αποτέλεσµα, 
οι νέοι πολιτικοίθεσµοίπου επιβλήθηκαν να ανοίξουν το δρόµο γιατη δηµιουργία πολιτικής ζω- 
ής µε εθνιχιστικούς όρους!ό. 

Κύριοι φορείς των εθνικιστικών ιδεών στην Κύπρο υπήρξαν η Ορθόδοξη Εκκλησία, η ισχυρή 
οικονομικά χαι κοινωνικά εμποροµμεσιτική τάξη των πόλεων και οι εξ αυτής, πυρίως, προερχό- 
µενες οµάδες επιστημόνων και διανοουμένων. Ἡ Ορθόδοξη Εκκλησία, προικοδοτηµένη από το 
οθωμανικό καθεστώς µε σειρά εξαιρετικών προνομίων, αντιμετώπισε ὡς μείζονα κίνδυνοτη νέα 
διοίκηση η οποία αρνήθηκε να της επανακατοχυρώσει τον επίσημο πολιτικό τῆς ρόλο, στερώ- 
ντας της επιπλέον τα οικονομικά προνόμια χαθώς και την κρατική συνδρομή στην είσπραξη εκ- 
κλησιαστικών φόρων από το χριστιανικό της ποίμνιο]7. Γιατους λόγους αυτούς, αφού ξεπέρασε 
ταχύτατα την αμηχανία που της προκάλεσε η επιβολή του νέου καθεστώτος, ανέλαβε ηγετικό 


ρόλο στον αγώνα για Ένωση, υποστηρίζοντας τη διάδοση εθνικιστι- 
κών ιδεών. 

Στην ίδια διαδρομή κινήθηκε χαι η αστική-εμπορομεσιτική ελίτ για 
συναφείς λόγους. Ἡ τάξη αυτή ενώ επιζητούσε µε δραστήριο τρόπο 
πολιτική φιλελευθεροποίηση, αρνιόταν να συνδράµει σε οποια- 
δήποτε κοινωνική μεταρρύθμιση που θα αποδυνάµωνε την εκ µέρους 
της δυνατότητα χειραγώγησης των αγροτικών στρωμάτων. ΄Ετσι 
υιοθετώνταςτο σύνθηµατης΄Ενωσης επιδίωκε τη διεύρυνση της πολι- 
τικής της ισχύος, την αποφασιστικότερηή συμμετοχή της στα πολιτεια- 
κά όργανα και την εξασφάλιση της οικονοµικής της ευµάρειας. Από 
την άλλη, δια της διοχέτευσης των εθνικιστικών ιδεών στις αγροτικές 
μάζες, τις αποπροσανατόλιζε από αγώνες κοινωνικού περιεχοµένου. 
Ἡ νέα κατάσταση δεν επέφερετην παραμικρή αλλαγή στην πυραμίδα 
της πολιτικής και κοινωνικής ιεραρχίας στο εσωτερικό της ελληνοκυ- 
πριακής κοινότητας. Οι παραδοσιακές άρχουσες τάξεις αγωνίστηκαν 
σθεναρά για τη διατήρηση των παλαιών κοινωνικών σχέσεων της 
οθωμανικής περιόδου, εφόσον εξ αυτών εκπορεύονταν τα παντός 
είδους προνόµιάτους. Το εθνικιστικό [και στη συνέχεια αντιαποιχια- 
κό] κίνηµα στην Κύπρο δεν φάνηκε ποτέ να συγκεντρώνει όλα εκείνα 
τα προοδευτικά στοιχεία που εμφάνιζαν τα αντίστοιχα πινήµατα και 
κπαθοδηγήθηκε πάντοτε από οµάδες µε συντηρητικά πρότυπα και 
συμφέροντα. Για το λόγο αυτό η ανάπτυξη του κινήματος δεν 
συνοδεύτηκε µε ανάλογη βελτίωση των οικονοµικών και κοινωνικών 
συνθηκών της συντριπτικής πλειοψηφίας του λαού. Τα αγροτικά 
στρώµατατου νησιού, που αντιπροσώπευαν περίπου το 7066 του πλη- 
θυσμιακού συνόλου, εξακολούθησαν να διαβιώνουν κάτω από άθλιες 
συνθήκες πολιτικά δέσµια και οικονομικά υποχείρια σε πολιτευτές 
και τοκογλύφους. «Ταλανίζονταν οι άνθρωποι του μόχθου µέσα στην 
καταλήστευση και στην εξαθλίώση που συνεχώς γινόταν και πιο τρα- 
γική κάτω από τον διπλό ζυγό, τον αποικοκρατικό και τον ντόπιο 
ἐμποροτοκογλυφικό /...] και όταν ή θολή σκέψη κατόρθωνε να διαπε- 
ράσει το μακρύ σκοτάδι τής μακραίωνής θρησκολήηψίας χαι µοιρολα- 
τρίας αναξητώντας συμπαράσταση για µια ζωή ανθρώπινη δεν ανα- 
κάλυπτε νέους αρχηγούς. Αρχηγοί ήταν ή ίδια η γενιά των καλογήρων 


«Ωστόσον ο Μανώλης, ο φαρμακοποιός, ζούσε σε διαρκή 
κοχλασμµό από αγανάχτηση για τους αγγλικούς τρόπους, για 
την αγγλική ακαταδεξιά και οὕτω καθεξής. Το καθαυτό µίσος 
του ήταν ο Στρατηγός΄Ενβαῦ. Χοροπήδαγε από τη λύσσα του 
όταν έβλεπε τον γέρο στρατιώτη να κατεβαίνει σεργιανίζοντας 
τον κεντρικό δρόµο, πατρονάροντας όχι µόνο τους φτωχούς 
Κυπριώτες αλλά και τον ίδιο τον πρωινόν αέρα µε το γεμάτο 
αυτοπεποίθηση στρίψιµο του Χιτρινιασµένου από τον χαπνό 
μουστακιού του. “Κύττα του”, θε νάλεγε. “Πολύ ευχαρίστως θα 
του πέταγα Χαμιά ντομάτα κατάμουτρα”. Οπότε µια µέρα ο 
Στρατηγός τον παρακάλεσε να του πη πώς προφέρεται στα 
ελληνικά η “πατάτα” και µε πολλή συστολή τούδειξε µια λίστα 
από είδη µπακαλικής που είχε συντάξει µε πολλή φιλοπονία 
στα ελληνικά. ΄Ύστερ᾽ απ᾿ αυτό ο Μανώλης γινόταν έξω 
φρενών αν άκουγε ποτέ κανέναν άσκηµο λόγο για τον γέρο 
του φίλο. Για τον Μανώλη, τουλάχιστον, είχε γίνει άγιος’ χι 
ωστόσον ο Στρατηγός, όπως όλοι όσοι τον θυμούνται θα 
συμφωνήσουν, ήταν ένας γέρος κακός µπελάς χωρίς διόλου 
τρόπους χαι µε πολύ λίγη εχτίµηση από τον κόσµο γύρω του. 
“Ένας τόσο καλός κ’ ευγενικός άνθρωπος” θε νάλεγεο 
Μανώλης µετά την αγιοποίηση του Στρατηγού, 
στριφογυρίζοντας τα μαύρα του µάτια χαι πουνώντας 
επιβεβαιωτικά το κεφάλι. “Τέτοιος αξιόλογος και 
αξιοσέβαστος άνθρωπος”. Αυτά συμβαίνουν όσες φορές 
συναντιώνται ένας Βρεταννός κ’ ένας Κύπριος, έστω και για ν᾿ 


ανταλλάξουν την απλούστερη φιλοφρόνηση». 


Ντάρρελ Λώρενς, Πικρολέμονα, 
σειρά «Ἐένη Λογοτεχνία», 

µτφρ. Αιµ. Χουρμούζιος, 

εχδ. Γρηγόρης, Αθήνα 1959, σ. 38-39. 


που νέµονταν χάρι στα αφιερώματα τα κτήματα των πατεράδωντους. Και δίπλα σ᾿ αυτούς οι άλ- 
λοι, τῆς ομογάλακτής γενιάς, οι πιο κραυγαλέοι ενωτοκράτες πολιτευτές, που τα πλούτη τους 
ήταν ζυµωμένα µε το αίμα των τόκὠων του άνοµου εμπορίου, τής συγκομιδής και τής εκποίησης 
τής γής των καλλιεργητών. Ηταν αυτοί οι ίδιοι που στή διάρχεια των εκλογικών συναθροίσεων, 
κορδωτοί απάνω σε µια καρέκλα ξελαρυγκιάξονταν µετο “προτιμούμε τα ράκη τής μητρός πα- 
τρίδος απότους πακτωλούς τής µήτριάς”»1δ. 

Ὑπάρχει, όµως, χαι µία άλλη διάσταση που ξεπερνάει - ή καλύτερα ολοκληρώνει- τις πραγµατι- 
κές αιτίες ανάπτυξης των ελληνικών εθνικιστικών ιδεών στην Κύπρο. Το κίνημα αυτό υπήρξε δέ- 
πτης χαι πομπός µίας σαγηνευτικής ιδεολογίας η οποία λειτούργησε παράλληλα και αυτόνομα 

απότις πολιτικές επιδιώξεις καιτα κοινωνικά και οικονομικά συμφέροντα συγκεκριμένων τάξε- 
ὢν, και συνεπήρε, εξαρχής, το σύνολοτου ελληνοκυπριακού πληθυσμού. Η εθνικιστική ιδεολογία 
στην Κύπρο λειτούργησε µε τόση ένταση και τόση επιμονή που ανάλογή της δεν συναντάται σε 
άλλα «αλύτρωτα» εδάφη. Οι Ελληνοκύπριοι εκμεταλλεύτηκαν στο έπακροτις ευνοϊκότατες συν- 
θήκες που αναδύθηκαν από το νέο καθεστώς και πρόβαλαν την Ένωση ως χρυσή λόγχη της 
ιδεολογίας τους και κυρίαρχο πολιτικό ζήτημα. Η λέξη απόκτησε τεράστια σημασία και ηγεµό- 
νευσε καθόλη την αποικιακή περίοδο για να ενταχθείτελικά στο αγγλικό λεξιλόγιο!”. 

Προς την κατεύθυνση της ανάπτυξης των εθνικιστικών ιδεών και της δημιουργίας ενωτικού κι- 
νήματος σημαντικότατο ρόλο έπαιξε η σύσταση δυαδικού εκπαιδευτικού συστήµατος, γεγονότος 
που υποστήριξε την ανάπτυξη ξεχωριστής ελληνικής και τουρχικής πολιτικής κουλτούρας2ο, Το 
εκπαιδευτικό σύστηµα µε τή σειρά του επιτάχυνε τη διάλυση της γενικότερης κοινοτικής 
συνοχής, επιδρώντας, έστω και έµµεσα, στη µεγάλη µείωση των µειχτών χωριών. Σε πολλές πε- 
ριπτώσεις τα µέλη της αριθμητικά μειοψηφούσας κοινότητας στα µειχτά χωριά μετακινούνταν 
για λόγους που αφορούσαν και στην εκπαίδευση των παιδιών τους σε χωριά που πλειοψηφούσε 
η δικήτους εθνότητα΄:. 

Μέσα σε αυτό, λοιπόν, το από κάθε άποψη ευνοϊκό πλαίσιο η στράτευση των Ελληνοκυπρίων 
πρόβαλε ως λογική συνέπεια. Όι Χριστιανοί της Κύπρου στην προσπάθειά τους να 
νομιμοποιηθούν στο παρόν ανέτρεξαν στο παρελθόν στο οποίο συνδέθηκαν µε οργανικό τρόπο. 
Για αιώνες υπόδουλοι, διαβιώνοντας κάτω από καθεστώτα πλήρους πολιτικής υποτέλειας, 
οικονοµικής εξαθλίωσης και κοινωνικής ταπείνωσης, αφέθηκαν στη θαλπωρή ενός ασαφούς αλ- 
λά ένδοξου παρελθόντος, εντάχθηκαν στους κόλπους µιας «καθαρής» αρχαίας φυλής και υιοθέ- 
τησαν µε ευγνωμοσύνη και παραφορά τη θεωρία της αδιάλειπτης ιστορικής τους συνέχειας. Αι- 
ώὤνες απόκληροι και νόθοι απέκτησαν χαθαρούς χαι περίοπτους προγόνους: τους αρχαίους 
Ἓλληνες. Και όπως υπογραμμίζει και ο 195865: «...από άποψη φυλετικής αποθέωσης, μυθολογίας, 
ταυτότητας, ψυχολογικής ασφάλειας και μαγικής απάτης [...] τίποτε δεν μπορεί να αντιπαρατε- 
θεί στον Πανελληνισμό»22. 


Ἡ εγκαθίδρυση της νέας αγγλικής διοίκησης επέφερε, πέραν των άλλων, και µία δραματική αλ- 
λαγή στην πυραμίδα των εξουσιαστικών σχέσεων. Οι Μουσουλμάνοι που έως τότε συγκροτού- 
σαν την κυρίαρχη πολιτικά και διοικητικά κοινότητα, υποχρεώθηκαν εφεξής να συμβιώσουν σε 
ένα νέο πλαίσιο, κάτω από καθεστώς θεσµικής ισονοµίας µετους Χριστιανούς. Το γεγονός αυ- 
τό τους οδήγησε σε κατάσταση ιστορικής αμηχανίας, εφόσον, χαι επιπλέον, η ισότητα των δύο 
κοινοτήτων καταστρατηγήθηκε εχτων πραγμάτων, εις ῥάροςτους, λόγω της συντριπτικής αριθ- 
µητικής πλειοψηφίας και της οικονοµικής υπεροχής των Ἑλληνοκυπρίων. 

Οι επιλογές που αντικειμενικά τους προσφέρονταν ήταν περιορισμένες. Ένα μικρό ποσοστό, 
πυρίως από τις γραµµές της άρχουσας τάξης, μετανάστευσε τα αµέσως επόμενα της αγγλικής 
κατοχής χρόνια στα απέναντι οθωμανικά εδάφη, αρνούµενο να αντιπαρατεθεί, ή να διαπραγ- 
µατευτεί, µε τη νέα κατάσταση. Από την άλλη, το µεγάλο µέρος του μουσουλμανικού στοιχείου 
που παρέμεινε στο νησί υποχρεώθηκε να καταλήξει σε πολιτική υπακοής και νομιμοφροσύνης 
απέναντι στη νέα διοίκηση: «Εμείς οι Μουσουλμάνοι, σύμφωνα µε τα θρήσκευτικά µας δόγματα 
θεωρούμε ως φαύλή χαι επαναστατική χάθε κοινότητα, ή οποία µε µέσα επαναστατικού χαρα- 
κτήρα και µε αβάσιµες αιτιολογίες και ψευδείς επινοήσεις, όπως τέλος και µε διασπορά παντού 
παραπόνων στεναχωρείτην Κυβέρνηση στην οποία οφείλει υποταγή»2. 

Κατά την πρώτη περίοδο της «Αγγλοκρατίας» η εκ μέρους των Μουσουλμάνων επιλογή νομιµό- 
Φρονος πολιτικής απέναντι στην αποικιακή διοίκηση προκρίθηκε -ουσιαστικά υπαγορεύτηκε- 
από σειρά παραγόντων. Οι εθνικιστικές ιδέες που κυριάρχησαν εξαρχής στις γραµµές της ελ- 
ληνοκυπριακής κοινότητας δεν είχαν ανάλογη ανταπόκριση στη μουσουλμανική. Ἡ Οθωμανική 
Αυτοκρατορία υπήρξε η μήτρα µέσα από την οποία δημιουργήθηκαν όλα τα νεότερα εθνικά 
κράτη της ευρύτερης περιφέρειας των Βαλκανίων και της Εγγύς Ανατολής. Όμως, η κυρίαρχη 

τάξη των Οθωμανών εξακολουθούσε να παραμένει εγκχλωβισµένη µέσα σε µια αυτοκρατορική, 
αποεθνικοποιηµένη λογική,τῆς οποίας χύριο σηµείο αναφοράς χαι συνοχής ήταν η υπερ-εθνική 
ισλαμική πίστη. Ἡ απουσία λοιπόν ενός εθνικού κέντρου, µίας πατρίδας, καθυστέρησε την ανά- 
πτυξη εθνικής [Ξ- τουρκικής] συνείδησης στους Μουσουλμάνουςτης Κύπρου. Σε αυτό συνετέλε- 
σε και η έλλειψη εθνικού προσανατολισμού στο εκπαιδευτικό τοὺς σύστηµα που παρέμεινε -μέ- 
χρι τουλάχιστον το 1922-- περιορισμένο και επιχεντρωµένο στην παροχή θρησκευτικής µόρφω- 
σης και την εκμάθηση της αραβικής γλώσσας, σε αντίθεση προς τους εθνικιστικούς στόχους των 
Ἑλληνοκυπρίων οι οποίοι, άλλωστε, δεν έδειξαν καμία διάθεση νατους αποκρύψουν”. 

Στο δίληµµα λοιπόν που τους τέθηκε «βρετανική κυριαρχία ή υπαγωγή τους στο ελληνικό 
κράτος», η απάντηση ήταν εύκολη και αναμενόμενη. Ως µέλη µίας από αιώνες κυρίαρχης εθνό- 
τητας είχαν αναπτύξει ανάλογη ψυχοσύνθεση, υπερήφανη έως αλαζονική, που καθιστούσε απω- 
θητική και αντίθετη µετην περί αξιοπρέπειας αντίληψήτους, έστω χαιτην προοπτική συµβίωσής 
τους µε Έλληνες σε µία επικράτεια που θα διοικείτο από τους τέως «ραγιάδες» τους. Επιπλέον 
πίστευαν και φοβούνταν ότι: «...ουδεµία κοινότης ουδαμού δύναται να απολαύση ασφαλείας, ζω- 
ῄς, περιουσίας χαι τιμής υπό διοίκησιν Ελλήνων, όντων αλαξόνων επίτοις ενδόξοις κατορθώμα- 
σι των εαυτών προγόνων /...] τούτο δε ειδικώς εφαρμόζεται δια τους Μωαμεθανούς, οίτινες φυ- 
σικόν εισίν αντικείµενον εκδικήσεως αυτοίς»2». 

Δεν επρόκειτο για υπερβολικούς, ή τουλάχιστον, αβάσιµους φόβους. Οι Ἑλληνοχκύπριοι ου- 
δέποτε, µετά το 1578, θέλησαν να αναγνωρίσουν ίσα δικαιώµατα πολιτικής διαχείρισης στη 
μουσουλμανική κοινότητα και οι ενέργειέςτους, μεταξύ των άλλων, αποσκοπούσαν στην πολιτι- 
πή περιθωριοποίηση του μουσουλμανικού στοιχείου. Η ελληνοκυπριακή πλειοψηφία αντιμετώ- 
πισε τη μειοψηφούσα αριθμητικά μουσουλμανική κοινότητα ως «αναγκαίον κακόν» και την 
παρουσία της ὡς «ιστορικήν κακοτυχίαν», την οποία εφόσον δεν είχαν τη δυνατότητα να εξα- 
λείψουν θα έπρεπε να αδρανοποιήσουνζό. 

Οι Βρετανοί από την πλευράτους, επισήμως, δείχνουν να µην αναγνωρίζουν εθνικές κοινότητες, 
διακρίνοντας τον πληθυσμό σε «μουσουλμάνους» και «ή μουσουλμάνους»2:. Η πρακτική αυτή 
προκάλεσε την άµεση δυσαρέσκεια της ελληνοκυπριακής πλευράς που αντέδρασε έντονα, θεὼ- 
ρώντας ότι την δια αρνητικής προσωνυµίας επίκλησή τους υστερόβουλη, υποτιμητική και αρνη- 
τική ως προς τις εθνικές τους επιδιώξεις χαι προσδοκίες. Ἡ προσωνυμία αυτή παρέμεινε στα 
βρετανικά επίσηµα κείµενα, δίχως όµως ουσιαστική σηµασία αφού επίσημοι και ιδιώτες Βρε- 
τανοί, µέσα από τα κείμενά τους, φαίνονται να αποδέχονται ανεπιφύλακτα την ελληνικότητα 
των χριστιανών κατοίκων του νησιού2. 

Ἡ τελική επικράτηση της θέσης, από τους Βρετανούς, υπέρ της διατήρησης της κυριαρχίας τους 
στο νησί, διαμόρφωσε και την στάση της αποικιακής διοίκησης απέναντι στους ελληνοκυ- 
πριαχκούς στόχους για ΄Ένωση. Παρόλα αυτά, όµως, οι Άγγλοι, υιοθετώντας µία προσεκτική και 
κομψή πολιτική γραµµή --κατά την πρώτη περίοδο της «4γγλοκρατίας»-- δεν απέρριψαν µε κα- 
τηγορηµατικό τρόπο ττις απαιτήσεις των Ελληνοκυπρίων. Όπως αναδεικνύεται και από σχετικό 
κείµενο του τότε υφυπουργού των Αποικιών”, --κείµενο χαρακτηριστικό του τρόπου που 
προκρίθηκε από τη βρετανική κυβέρνηση για το χειρισμό του προβλήματος της΄Ενωσης-- οτε- 
λευταίος, αφού µε την συνήθη, γλαφυρή και εὔύστοχη, βρετανική διπλωματική γλώσσα κολακεύ- 
ει τις ευαισθησίες τῆς ελληνοκυπριακής πλευράς δείχνοντας, μάλιστα, να αντιλαμβάνεται την 
εμμονή της για ΄Ένωση µετο ελληνικό κράτος «που αποκαλούν μήτέρα-χώρα ως ένα ιδανικό ᾖ...] 
χαι ως συναίσθηµα [που] αποτελεί παράδειγµα τῆς πατριωτικής τους αφοσίωσης που τόσο ευγε- 
νικά χαρακτηρίζει το ελληνικό έθνος», παράλληλα αναμένει [στην ουσία απαιτεί] απότους Ελ- 
ληνοκύπριους να επιδείξουν τον ίδιο σεβασμό για τα παρόμοια αισθήματα των Μουσουλμάνων. 
Με άλλα λόγια δηλώνει ότι η Μεγάλη Βρετανία θεωρείτις απόψεις χαι των δύο μερών, αν και 
διαµετρικά αντίθετες, εξίσου σεβαστές. Μεγαλύτερη σημασία, όµως, έχει το σηµείο εκείνο του 
κειµένου που υπογραμμίζει την απαρέγχκλιτη στάση τῆς Βρετανίας να µην προβεί σε οποια- 
δήποτε ενέργεια που θα μπορούσε να μειώσει τη σουλτανική κυριαρχία στο χώρο της Εγγύς 
Ανατολής. Δηλαδή, τη µείωση της κυριαρχίας του Σουλτάνου από οποιοδήποτε --εξαιρουμένης 
της ιδίας-- συμπεριλαμβανομένου καιτου ελληνικού κράτουςὀθ, 

Το σκηνικό άλλαξε µετά το 1914 και χυρίως µετά το 1923, όταν δια της Συνθήκης της Λωζάννης 
η Κύπρος έπαψε πλέον να αποτελεί υπό βρετανική διοίκηση οθωμανικό έδαφος, αλλά παραχο- 
ρήθηκε πλήρως στη Μεγάλη Βρετανία χαι εντάχθηκε στις αποικίες του Στέμματος. Έκτοτε οι 
θέσεις καιτα επιχειρήματα όλων των πλευρών [αγγλικής, ελληνοκυπριακής, τουρκοκυπριακής], 
ὠςκπροςτο συγκεκριµένο θέµα διαμορφώθηκαν απότα νέα δεδοµένα και προσέλαβαν άλλη διά- 
σταση. Οι σχέσεις των δύο κοινοτήτων θα επιδεινωθούν σταθερά διατρέχοντας µία φάση έντα- 
σης για θα εισέλθουν --κατά την τελευταία περίοδο της «4γγλοκρατίας»-- στην τελευταία τους 
φάση, εκείνη της ρήξης. 

Ῥεβαίως, στη δημιουργία του έντονα αρνητικού κλίματος συνέβαλαν: η αδυναμία ή η έλλειψη 
διάθεσης των Βρετανών να κατανοήσοῦν τις κοινωνικές και πολιτισμικές ιδιαιτερότητες και ευ- 
αισθησίες των ντόπιων, η επιμονή τους να επιβάλλουν µε διοικητικό τρόπο µία εντελώς νέα και 
άγνωστη στο νησί πολιτική, οικονομική και διοικητική συμπεριφορά και αντίληψη, καθώς και η 
αλαζονεία τους απέναντι στο γηγενή πληθυσμό (κοινό χαρακτηριστικό σε όλεςτις αποικίες της 
αυτοκρατορίας), και κυρίως η αντίθεσή τοὺς προς το ενωτικό κίνημα των Ελληνοκυπρίων, το 
οποίο, όµως, γιγαντώθηκε και εξαιτίας των πολιτικών σχέσεων χαι θεσμών που το ίδιο το βρε- 
τανικό σύστηµα επέβαλε. ΄Ετσι, η αποτυχίατης Ένωσης, σίγουρα, κατά ένα µεγάλο µέρος οφεί- 
λεται στις επιλογέςτης αγγλικής εξωτερικής πολιτικής, της οποίας οιθέσεις -σύμφωνες µετατα- 
πτικά και στρατηγικά της συµφέροντα-- στο συγκεκριµένο θέµα ήταν σε µεγάλο βαθµό και 
προβλεπτές και αναμενόμενες. Όχι, όµως, αποκλειστικά. Σημαντικό ρόλο στην αποτυχία του 
στόχου της΄Ένωσης διαδραμάτισαν και οι αμήχανες, χαι ερασιτεχνικές, επιλογές του ελλαδικού 
πολιτικού παράγοντα [όλων των αποχρώσεων], αλλά και η στάση των ελληνοκυπριακών πολιτι- 
πών και κοινωνικών αρχουσών οµάδων που επέλεξαν, κατά κανόνα, µία μαξιμαλιστική, αδιάλ- 
λακτη και τελικά αδιέξοδη στρατηγική σκληρής πολιτικής αντιπαράθεσης. Εκείνων των ελίτπου 
πρόκριναν χαι χρησιμοποίησαν τις εύληπτες εθνικιστικές ιδέες ως τακτική προώθησης µίας 
πολιτικής που αποσκοπούσε, εν πολλοίς, στη διατήρηση και ενίσχυση της τοπικής πολιτικήςτους 
ηγεμονίας, στην εµμπέδωση της κοινωνικής τους υπεροχής και στην διεύρυνση των οικονοµικών 
τους συμφερόντων. 

